
ОБЩИНА  КРИВОДОЛ

ОБЛАСТ  ВРАЦА
3060 гр. Криводол, ул.”Освобождение”№ 13, тел. 09117 / 20-45,   e-mail: krivodol@dir.bg
ОБЯВА


На основание чл. 8, ал. 4, чл. 14, ал. 7 от ЗОС; чл. 92, ал. 1 т. 1 и чл. 95 от Наредба № 7 за реда за придобиване, управление и разпореждане с общинско имущество на Общински съвет Криводол и във връзка с Решение № 361 по Протокол № 39/26.06.2026 г. на Общински съвет Криводол и Заповед № 312/06.08.2026 г. на кмета на община Криводол
О Б Я В Я В А

І. Откривам процедура отдаване под наем чрез публичен търг с явно наддаване на част от имот публична общинска собственост, актуван с АОС № 120/27.04.2000 г., в с. Галатин, общ. Криводол,  кв. 60, УПИ VІІІ,  която част представлява 3 помещения използвани за поща с обща площ 28,13  кв. м.,  по приложена схема, намиращи се в сграда за административни нужди, по реда на чл. 14, ал.7 и ал.8 от ЗОС, чл. 16, чл. 92 ал. 1, т. 1 и чл. 93 от Наредба № 7 за реда за придобиване, управление и разпореждане с общинското имущество на ОбС Криводол, за срок от 10 години, при първоначална тръжна месечна наемна цена 97,15 € /деветдесет и седем евро и петнадесет цента/ без ДДС,  в лева 190,00 лв. без ДДС, съгласно Решение № 361 по Протокол № 39/26.06.2026 г. на Общински съвет Криводол
ІІ. Публичният търг с явно наддаване да се проведе на 27.08.2026 г. (четвъртък) от 09:30 часа.

ІІІ. В случай, че документи за участие в публичния търг са подадени от повече кандидати, а на търга се яви само един кандидат, търгът се отлага с два часа, т.е. за 11:30 часа на 27.08.2026 г. и ако в този час не се яви друг кандидат, явилият се кандидат се обявява за спечелил търга по предложената от него цена, която не може да бъде по-ниска от обявената начална тръжна наемна цена.

ІV. Определям място на провеждане на публичния търг с явно наддаване по т. І  от тази заповед - заседателната зала на Община Криводол с административен адрес гр.Криводол, обл.Враца, ул.“Освобождение“ № 13.  

V. Определям депозит за участие в търга сумата от 291,45 €. /двеста деветдесет и един евро и четиридесет и пет цента/. Депозитът за участие в процедурата да се внася под формата на парична сума на касата на Община Криводол или по следната набирателна сметка на Община Криводол IBAN- BG51SOMB91303344127401, BIC-SOMBBGSF при „Общинска банка” АД в срок до 26.08.2026 г.

VІ. Определям срок за приемане на заявления за участие в публичния търг с явно наддаване по тази заповед – до 17:00 часа 26.08.2026 г. Заявленията и придружаващите ги документи за участие в публичния търг следва да се подават в Центъра за информационно и административно обслужване на граждани  (ЦИАОГ) в сградата на Община Криводол на адрес: гр. Криводол, ул. „Освобождение” 13 в запечатан непрозрачен плик, върху който следва да е посочено името на участника и цялостно наименование на обекта на търга. Допълнения или изменения на подадените предложения не се допускат след представянето им.

VІІ. С оглед естеството на обекта, който се намира в сграда, предназначена и за предоставяне на  пощенски  услуги на населението, кандидатите за участие в търга следва да отговарят на следните специални изисквания, гарантиращи законосъобразното ползване на обекта на търга, съобразно неговото предназначение от спечелилия същия, а именно:

Да извършват пощенски услуги като предмет на дейност в съответствие с Търговския закон или Закона за кооперациите, или като дружества по законодателството на държава – членка на Европейския съюз, или на държава по Споразумението на Европейското икономическо пространство.
VІІІ. На основание чл. 95, ал. 2 от Наредба № 7 за реда за придобиване, управление и разпореждане с общинско имущество утвърждавам тръжна документация, представляваща неразделна част от настоящата заповед и определям цена от 30.00 €. (тридесет евро) за закупуването ѝ. Тръжната документация да се закупува от ЦИАОГ на Община Криводол.

ІХ. Огледите на имота по т. І от тази заповед могат да се извършват свободно - лично от заинтересованите лица всеки работен ден от обявяване на публичния търг до 26.08.2026 г. включително в рамките на работното време на Общинска администрация Криводол (от 08:00 часа до 17:00 часа). При заявено желание от лице, закупило документация за участие в търга по тази заповед, на същото се осигурява представител на Община Криводол, който да покаже съответния имот, за което се съставя протокол.

За контакти: Община Криводол, гр. Криводол, ул. „Освобождение” 13, 
телефон 0879516531
